Diari Oficial de la Generalitat Valenciana


Sumari del DOGV 6396, del 12-11-2010 (2010/12963)

Notificació de resolució. Expedient número CLAN 2009-A-0006 referent a explotació ramadera no registrada en el Registre d'Explotacions Ramaderes.
-------------------------------------------------------------------------------------------------------------------------------------------------

### Dades del document

Número de DOGV
:   6396

Data del DOGV
:   12-11-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/12349


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació de resolució. Expedient número CLAN 2009-A-0006 referent a explotació ramadera no registrada en el Registre d'Explotacions Ramaderes. [2010/12707]  
S'ha intentat la notificació a l'interessat o als seus representants sense que s'haja pogut realitzar per causes no imputables a l'administració i resultant el domicili desconegut de l'acte administratiu que a continuació es detalla i, per tant, es procedix a la publicació de la resolució en el Diari Oficial de la Comunitat Valenciana, de conformitat amb l'article 59.5 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu comú:  
Expedient: CLAN 2009-A-0006  
Resolució per la qual s'acorda l'execució subsidiària de la Resolució de 23 de setembre de 2010, de la directora general de Producció Agrària.  
Ahmet Sadiki, amb NIE I6472195M  
Vist l'expedient CLAN 2009-A-0006 (abans 8908-THF-VOZ-7412), instruït a Ahmet Sadiki, amb NIE número V6877138Y, per la Direcció General de Producció Agrària de la Conselleria d'Agricultura, Pesca i Alimentació, en compliment de les disposicions de l'article 27 de la Llei 6/2003, de 4 de març, de la Generalitat, de Ramaderia de la Comunitat Valenciana, modificada per mitjà de la Llei 10/2006, de 26 de desembre, de Mesures Fiscals, de Gestió Administrativa i Financera i d'Organització de la Generalitat, sobre explotacions ramaderes no registrades en el Registre d'Explotacions Ramaderes, per la qual es declara l'obligatorietat d'inscripció en el Registre d'Explotacions Ramaderes de totes les explotacions o unitats productives que es dediquen a l'exercici de l'activitat ramadera, resulta que:  
1. Amb data 10 de juliol de 2009, la Direcció Territorial d'Alacant de la Conselleria d'Agricultura, Pesca i Alimentació va rebre denúncia - expedient número G038203140-09-000000339, de la Direcció General de la Policia i Guàrdia Civil, Servici de Protecció de la Naturalesa SEPRONA, patrulla d'Elx, Alacant, en la qual es constata l'exercici de l'activitat ramadera sense inscripció en el Registre d'Explotacions Ramaderes de la Comunitat Valenciana d'una explotació situada al terme municipal de Crevillent (Alacant), a la partida de l'Abocador, 39 A. El titular de l'explotació resulta ser Ahmet Sadiki, amb domicili a la partida Catxapet, 69 A, de Crevillent (Alacant), en la qual es comprova l'existència de 100 caps de bestiar caprí. El denunciat i propietari dels animals mannifesta que no té cap documentació que n'empare la possessió.   
2. Amb data 21 de juliol de 2009, el veterinari pecuari de l'OCAPA Camp d'Elx efectua visita d'inspecció al domicili de l'explotació no inscrita de què és titular Ahmet Sadiki. Per mitjà de l'acta d'inspecció número 17AOH0001457, estesa en presència del denunciat com a propietari dels animals, es procedix a la immobilització cautelar d'estos i a informar-lo sobre la legislació aplicable en matèria de ramaderia, com també sobre les mesures sanitàries que cal adoptar i per a regularitzar la situació irregular. En la visita es comprova la presència de 110 animals de l'espècie caprina i 25 animals de l'espècie ovina, amb un estat corporal deficient i sense la identificació corresponent en la major part, a més de constatar-se la presència de 10 cadàvers d'animals a l'explotació.  
3. Per mitjà de la Resolució de 22 de juliol de 2009, de la Direcció Territorial d'Alacant de la Conselleria d'Agricultura, Pesca i Alimentació, atenent els antecedents de fet esmentats anteriorment i en aplicació dels fonaments jurídics que s'hi fan constar i donem per reproduïts, es confirma la immobilització dels animals i es prohibix tot moviment d'estos, així com l'entrada d'un altre bestiar fins a la legalització de l'explotació i l'execució dels controls sanitaris corresponents. Tot això amb l'advertència que es procedirà al sacrifici de tots els animals en cas de falta de sol·licitud d'inscripció o que esta fóra denegada, i amb independència de la iniciació del procediment sancionador corresponent. Se li concedix un termini de 10 dies per a formular al·legacions i presentar els documents i justificants que considere oportuns.   
Notificada la resolució esmentada al denunciat amb data 24 de juliol de 2009, no va formular cap al·legació.  
4. Amb data 25 d'agost de 2009, la Direcció General de Producció Agrària de la Conselleria d'Agricultura, Pesca i Alimentació va requerir Ahmet Sadiki perquè, en el termini de dos mesos, procedisca a la inscripció en el Registre d'Explotacions Ramaderes de l'explotació de la seua titularitat objecte de la denúncia, amb l'advertència que, en el cas que no es procedisca a allò que se sol·licita en termini o si és denegada la inscripció, s'ordenarà el trasllat a escorxador de tots els animals de l'explotació.   
Es va intentar dos vegades la notificació en el seu domicili, els dies 28 i 31 d'agost de 2009; s'intenta una nova notificació amb data 7 i 8 d'octubre de 2009. Posteriorment, es va notificar el requeriment anterior a l'interessat per mitjà de citació per a notificació per compareixença publicada en el Diari Oficial de la Comunitat Valenciana amb data 12 de gener de 2010, i per mitjà de la inserció en el tauler d'anuncis de l'Ajuntament de Crevillent (Alacant), on es va exposar l'edicte per un període de deu dies, des del 28 de desembre de 2009 fins al 7 de gener de 2010.   
5. No consta que el requerit haja sol·licitat la inscripció en el Registre d'Explotacions Ramaderes de la Comunitat Valenciana en el termini de dos mesos concedit amb esta finalitat.   
Per mitjà de la Resolució de 3 de setembre de 2010 es va acordar, per esta direcció general, ordenar a Ahmet Sadiki, titular de l'explotació sense registre, situada al terme municipal de Crevillent (Alacant), a la partida de l'Abocador, que procedira a traslladar a un escorxador per al sacrifici tots els animals pertanyents a l'espècie a què es fa referència en l'annex I del Reial Decret 479/2004, de 26 de març, pel qual s'establix i es regula el Registre General d'Explotacions Ramaderes per al seu sacrifici, a més de sol·licitar prèviament al Servici Veterinari Oficial de l'OCAPA Camp d'Elx una autorització de trasllat en què es reflectisca l'estat sanitari dels animals, tot això en el termini d'un mes a partir de la notificació de la resolució administrativa esmentada.  
La resolució administrativa esmentada advertia expressament que, en el cas que en el dit termini l'interessat no complira voluntàriament les indicacions, es procedirà a l'execució subsidiària per part de l'administració, i els costos aniran a compte del ramader, i el trasllat a l'escorxador o el sacrifici s'efectuaria en les condicions que l'administració determine de tots els animals de l'explotació no inscrita.  
S'ha intentat la notificació al domicili de l'interessat amb data 8 de setembre d'enguany, i el domicili resulta desconegut.  
6. Segons l'informe-denúncia H.359268878-32-1677257, amb data 2 de setembre de 2010, de la Direcció General de la Guàrdia Civil, companyia de Sant Vicent del Raspeig, patrulla del SEPRONA d'Elx (Alacant), «l'explotació ramadera no inscrita situada a la partida de l'Abocador, s/n, de la qual és titular Ahmet Sadiki, esta totalment desatesa, i no hi ha cap responsable per a donar aliment i beguda als animals, la qual cosa ha donat lloc a una gran quantitat d'animals morts dins de la cleda i una forta olor de putrefacció en tota la zona per la descomposició dels animals».  
Segons l'informe de la Direcció Territorial d'Alacant i tal com consta en les actes números 17AOK0016016, 17AOK12104 i 17AOK12034, amb data 7, 9 i 13 de setembre de 2010, respectivament, del Servici Veterinari Oficial de l'Oficina Comarcal Camp d'Elx, a Crevillent (Alacant), es constata el deficient estat dels animals, la seua situació d'abandó, la falta d'alimentació i atenció, la qual cosa està causant un patiment innecessari als animals i la mort d'algun d'ells, tot això contravenint les condicions de benestar animal, legalment i reglamentàriament, una situació que implica un risc greu per a la sanitat animal i la salut humana.  
7. Pels motius exposats anteriorment, atesa la greu situació en què es troben els animals i atenent raons de benestar i sanitat animal, en virtut del que s'establix en l'article 50 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
Per mitjà de la Resolució de 23 de setembre de 2010 es va acordar, per esta direcció general, ordenar Ahmet Sadiki, titular de l'explotació sense registre situada al terme municipal de Crevillent (Alacant), a la partida de l'Abocador, que procedira a traslladar a un escorxador per al sacrifici tots els animals pertanyents a l'espècie a què es fa referència en l'annex I del Reial Decret 479/2004, de 26 de març, pel qual s'establix i es regula el Registre General d'Explotacions Ramaderes per al seu sacrifici, a més de sol·licitar prèviament al Servici Veterinari Oficial de l'OCAPA Camp d'Elx una autorització de trasllat en què es reflectisca l'estat sanitari dels animals, tot això en el termini de 15 dies naturals a partir de la notificació de la resolució administrativa esmentada.  
La resolució administrativa esmentada advertia expressament, de conformitat amb el que s'establix en els articles 95 i 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per mitjà de la Llei 4/1999, que en el cas que en el dit termini l'interessat no complisca voluntàriament les indicacions es procedirà a l'execució subsidiària per part de l'administració, i els costos aniran a compte del ramader, i el trasllat a l'escorxador o el sacrifici s'efectuaria en les condicions que l'administració determine de tots els animals de l'explotació no inscrita.  
8. El termini concedit en el requeriment ha transcorregut sense que fins al moment se n'haja acreditat el compliment de la forma indicada.  
Atés que l'administració pot procedir, a través dels seus òrgans i servicis o per persona distinta, a l'execució subsidiària d'allò que s'ha ordenat quan es tracte d'actes que, per no ser personalíssims, puguen ser realitzats per persona diferent de l'obligat i a costa seu.  
Vistos els antecedents mencionats i l'article 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en virtut de les competències atribuïdes en el Decret 121/2007, del Consell de la Generalitat, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, i en l'article 27 de la Llei 6/2003, de 4 de març, de la Generalitat, de Ramaderia de la Comunitat Valenciana, modificada per mitjà de la Llei 10/2006, de 26 de desembre, de Mesures Fiscals, de Gestió Administrativa i Financera i d'Organització de la Generalitat, es dicta la següent resolució:  
Procedir a l'execució subsidiària d'allò que s'ha acordat per mitjà de la Resolució de 23 de setembre de 2010, dictada per este òrgan administratiu, i consistent a procedir al sacrifici de tots els animals de renda pertanyents a l'espècie a què es fa referència en l'annex I del Reial Decret 479/2004, de 26 de març, pel qual s'establix i es regula el Registre General d'Explotacions Ramaderes, que es troben en la mateixa explotació sense registre de què és titular Ahmet Sadiki, amb NIE número Z6353123K, situada a la partida de l'Abocador 39A, al terme municipal de Crevillent, província d'Alacant, i el seu trasllat posterior a la planta de tractament de subproductes d'origen animal.  
L'execució tindrà lloc el dia 14 d'octubre de 2010, a les 9.30 hores del matí a l'esmentada explotació, i es durà a terme per l'Empresa de Transformación Agraria SA, TRAGSEGA, i es comunicarà igualment l'execució a la Direcció General de la Guàrdia Civil d'Alacant, Companyia de Sant Vicent del Raspeig, Servici de Protecció de la Naturalesa SEPRONA d'Elx, i al Servici Veterinari Oficial de la CAPA, Oficina Comarcal Camp d'Elx, de Crevillent.  
Contra esta resolució, que no posa fi a la via administrativa, es pot interposar en el termini d'un mes comptador des de l'endemà de la recepció un recurs d'alçada davant del secretari autonòmic de la Conselleria d'Agricultura, Pesca i Alimentació, de conformitat amb les disposicions dels articles 114 a 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 13 d'octubre de 2010.- La directora general de Producció Agrària: Laura Peñarroya Fabregat.